এবার আসি আরেক পরীক্ষার কথায়। অগ্রণী ব্যাংকের পরীক্ষা দিতে যাব। সকাল ১০টায় পরীক্ষা। এর আগের রাত ৯টায় ফোন আসল, ’মামা প্রশ্ন লাগব’? ’না দোস্ত’ বলে ফোন রেখে দিলাম। না বলার কারনও আছে। জীবনের প্রথম চাকরি যদি চুরি করে হয় তাহলে নিজের কাছে অনেক ছোট হয়ে যাব সেইটাই সমস্যা। যা হোক, ১১টা পর্যন্ত রিভিশন দিয়ে ঘুমাতে যাব ঠিক তখন বান্ধবি নক দিল, ’এই নে প্রশ্ন, বেস্ট অফ লাক’। একটার পর একটা পেজ আসতে থাকল, আমি দেখতে থাকলাম। যেহেতু রক্ত মাংসের মানুষ আমি, লোভ কাজ করে, না দেখে থাকতেও পারলাম না। ১০০টার মধ্যে ৭০টা সহজ প্রশ্ন, বাকিগুলো একটু কঠিন আর ১০-১২টার মত প্রায় ভয়াবহ কঠিন। ভয়াবহ কঠিনগুলার উত্তর দেখে নিলাম। তারপর পরীক্ষার হলে যেয়ে দেখলাম ওই ১০০টাই এসেছে। ৮৭ টা প্রশ্নের উত্তর করে বের হয়ে এসে শুনি সবাই পেয়েছে এই প্রশ্ন। বিশেষত আমার ইউনিভার্সিটির হলের বাসিন্দা যারা, সবার কাছে ছিল। হলের এক বন্ধু বলেই বসল সে ১০০টায় ৯৫টা কারেক্ট করেছে কিন্ত তার এক্সাম ভালো হয়নি! সেই পরীক্ষা অবশ্য পরে বাতিল করা হয়েছিল। কিন্ত অমন এপিক লেভেলের প্রশ্ন ফাঁস আমি আমার এই জীবনে দেখিনি।